b'\n_START_ARTICLE_\nMartin Gardner\n_START_PARAGRAPH_\nMartin Gardner (Tulsa, Oklahoma, 21. listopada 1914. - Norman, Oklahoma, 22. svibnja 2010.) bio je ameri\xc4\x8dki matemati\xc4\x8dar i pisac popularne znanosti i rekreacijske matematike.\n_START_SECTION_\n\xc5\xbdivotopis\n_START_PARAGRAPH_\nMartin Gardner je ro\xc4\x91en 21.10.1914. u Tulsi (Oklahoma), kao sin naftnog geologa. Studirao je na Sveu\xc4\x8dili\xc5\xa1tu u Chicagu i dobio zvanje sveu\xc4\x8dili\xc5\xa1nog prvostupnika iz filozofije. Prije Drugog svjetskog rata bio je novinar Tulsa Tribunea, a kasnije je bio zaposlen u uredu za odnose s javno\xc5\xa1\xc4\x87u Sveu\xc4\x8dili\xc5\xa1ta u Chicagu._NEWLINE_Nakon slu\xc5\xbebe na eskortnom razara\xc4\x8du u Drugom svjetskom ratu, vratio se u Chicago, gdje je kao slobodni suradnik po\xc4\x8deo karijeru prodaju\xc4\x87i kratke pri\xc4\x8de, a zatim se preselio u New York. Tu je osam godina pisao \xc4\x8dlanke za dje\xc4\x8dje \xc4\x8dasopise, dok nije po\xc4\x8deo suradnju s \xc4\x8dasopisom Scientific American._NEWLINE_Izdr\xc5\xbeavao se objavljuju\xc4\x87i knjige i pi\xc5\xa1u\xc4\x87i na stotine \xc4\x8dlanaka za razne novine i \xc4\x8dasopise. Objavio je preko 70 knjiga i bezbroj \xc4\x8dlanaka iz razli\xc4\x8ditih oblasti znanosti, matematike, filozofije, knji\xc5\xbeevnosti i religije._NEWLINE_Umro je u Normanu (Oklahoma) 22.05.2010.'